stanford-oval/wikipedia huggingface dataset:
งานประกาศผลรางวัลออสการ์ ครั้งที่ 3
รางวัล > Best Sound Recording

Metro-Goldwyn-Mayer Studio Sound Department (Douglas Shearer กำกับเสียง) - The Big House (1930)
รางวัล > Best Writing

Frances Marion - The Big House (1930)
แหล่งข้อมูลอื่น

งานประกาศผลรางวัลออสการ์ ครั้งที่ 3 เก็บถาวร 2008-12-06 ที่ เวย์แบ็กแมชชีน ที่เว็บไซต์ IMDb
ฐานทัพอากาศ

ส่วนหนึ่งของฐานทัพอากาศสปังดาเลม ในปี พ.ศ. 2533
เครื่องบินรบ BAe Hawk Mk51A ของกองทัพอากาศฟินแลนด์ (HW-355) ที่ท่าอากาศยานเกาฮาวา ในเมืองเกาฮาวา ฟินแลนด์ ในปี พ.ศ. 2551
ฐานทัพอากาศโอซาน ซึ่งเป็นฐานทัพอากาศที่ใช้ร่วมกันโดยกองทัพอากาศสหรัฐและกองทัพอากาศสาธารณรัฐเกาหลีในเกาหลีใต้
ฐานทัพอากาศ หรือ ฐานบิน (อังกฤษ: airbase, air base ในภาษาอังกฤษแบบอเมริกัน) บางครั้งเรียกว่า ฐานทัพอากาศทหาร (military airbase), สนามบินทหาร (military airfield), ท่าอากาศยานทหาร (military airport), สถานีอากาศ (air station), กองบินทหารเรือ (naval air station), สถานีกองทัพอากาศ (air force station) หรือฐานทัพอากาศ (air force base) เป็นสนามบินหรือท่าอากาศยานที่ใช้เป็นฐานทัพทหารโดยกองกำลังทหารในการปฏิบัติการของอากาศยานทางการทหาร และอากาศยานของบุคคลสำคัญต่าง ๆ ที่ต้องใช้ระบบรักษาความปลอดภัยสูง อาทิ พระมหากษัตริย์ เชื้อพระวงศ์ หรือ นายกรัฐมนตรี เป็นต้น
สิ่งอำนวยความสะดวก

โดยทั่วไปแล้วฐานทัพอากาศจะมีสิ่งอำนวยความสะดวกบางอย่างคล้ายคลึงกับท่าอากาศยานพลเรือน เช่น การควบคุมจราจรทางอากาศและการดับเพลิง สนามบินทหารบางแห่งมีสิ่งอำนวยความสะดวกสำหรับผู้โดยสาร เช่น ฐานทัพอากาศบริซ นอร์ตัน ในอังกฤษมีอาคารผู้โดยสารที่ใช้สำหรับเที่ยวบินขนส่งผู้โดยสารของกองทัพอากาศ ฐานทัพอากาศทหารหลายแห่งอาจมีพื้นที่พลเรือนสำหรับเที่ยวบินโดยสารเชิงพาณิชย์ เช่น ท่าอากาศยานปักกิ่ง นานหยวน (จีน), ท่าอากาศยานจัณฑีครห์ (อินเดีย), ท่าอากาศยานอิบารากิ (ญี่ปุ่น), ท่าอากาศยานนานาชาติเบอร์ลิงตัน (สหรัฐ), ท่าอากาศยานนานาชาติชีคอุล-อาลัม ศรีนาการ์ (อินเดีย), สนามบินไทเป ซงซาน (ไต้หวัน), ท่าอากาศยานไอนด์โฮเฟน (เนเธอร์แลนด์) ในทำนองเดียวกัน ท่าอากาศยานพลเรือนขนาดใหญ่อาจมีฐานทัพอากาศทหารขนาดเล็กอยู่ภายในบริเวณท่าอากาศยาน เช่น ฐานทัพอากาศบรูไน ริมบา (ตั้งอยู่ภายในท่าอากาศยานนานาชาติบรูไน)
ฐานทัพอากาศบางแห่งมีการกระจายการจอดอากาศยาน, โรงเก็บเครื่องบิน (revetment), โรงเก็บเครื่องบินเสริมความแข็งแกร่ง (hardened aircraft shelter) หรือแม้แต่โรงเก็บเครื่องบินใต้ดิน (underground hangars) เพื่อปกป้องเครื่องบินจากการโจมตีของศัตรู อากาศยานรบจำเป็นต้องมีการจัดเก็บอาวุธยุทโธปกรณ์อากาศยานและเครื่องกระสุนอย่างปลอดภัย สิ่งอำนวยความสะดวกอื่น ๆ อาจรวมถึงอาคารทางเทคนิคสำหรับการบริการและการสนับสนุนอุปกรณ์เอาชีวิตรอด (รวมถึงหมวกนักบินและออกซิเจนเหลวส่วนบุคคล) เครื่องจำลองการบินสำหรับการฝึกแบบสังเคราะห์ สิ่งอำนวยความสะดวกสำหรับบริการสำหรับระบบเครื่องบินทุกระบบ (โครงเครื่องบิน ระบบขับเคลื่อน ระบบการบิน ระบบอาวุธ) และการสนับสนุนภาคพื้นดินที่เกี่ยวข้องกับระบบ (รวมถึงการขนส่งเชิงกล) ฐานทัพอากาศทหารทั้งหมดจะมีอาคารสำหรับการบริหารงานทหาร (สำนักงานใหญ่ของสถานี การบรรยายสรุปฝูงบิน และการปฏิบัติการ) และฐานที่ใหญ่กว่าจะมีสิ่งอำนวยความสะดวกทางการแพทย์และทันตกรรมสำหรับบุคลากรทางทหาร (และบางครั้งก็อยู่ในความดูแลของฐาน) พร้อมด้วยอาหาร (สูทกรรม หรือที่รู้จักกันอย่างไม่เป็นทางการว่า โรงครัว), ที่พัก (ที่พักเดี่ยวสำหรับยศระดับปฏิบัติการ, จ่าสิบเอกและนายทหารสูทกรรม สำหรับนายทหารชั้นประทวนอาวุโสและนายทหารชั้นสัญญาบัตร), สิ่งอำนวยความสะดวกด้านสันทนาการ (คลับเฮาส์สำหรับสังสรรค์), แหล่งช้อปปิ้ง (ร้านค้า NAAFI, การแลกเปลี่ยนระหว่างฐาน, ร้านเสบียง) และสิ่งอำนวยความสะดวกด้านกีฬา (ห้องออกกำลังกาย สระว่ายน้ำ สนามกีฬา) ฐานทัพอากาศอาจได้รับการปกป้องด้วยอาวุธต่อต้านอากาศยานและกองกำลังป้องกันกำลังรบ
ฐานแบบกระจายตัว

ฐานทัพอากาศแบบกระจาย (หรือกระจายตัว) เป็นสนามบินที่ใช้เพื่อวัตถุประสงค์ในการกระจายหน่วยกำลังทางอากาศในกรณีที่เกิดความขัดแย้ง เพื่อลดความเปราะบางของอากาศยานและหน่วยสนับสนุนในขณะที่อยู่บนพื้นดิน โดยปกติแล้ว ฐานทัพอากาศแบบกระจายตัวไม่จำเป็นต้องปฏิบัติการในช่วงเวลาสงบ ซึ่งอาจจะเปิดใช้งานเมื่อถึงเวลาจำเป็นเท่านั้น สนามบินที่ใช้เป็นฐานกระจายกำลังอาจเป็นสนามบินทหารช่วยรบ ท่าอากาศยานพลเรือน หรือลานบินบนหลวงก็ได้ ตัวอย่างของการใช้ฐานกระจาย ได้แก่ ระบบบาส 60 และบาส 90 ของสวีเดน ฐานกระจายระเบิด วี-บอมเบอร์ ของอังกฤษ และฐานปฏิบัติการแบบกระจายตัวของเนโทในฝรั่งเศส
ฐานบนถนน

ฐานทัพอากาศบนถนน เป็นทางหลวงที่สร้างขึ้นเพื่อเป็นฐานทัพอากาศเสริมในสภาวะสงคราม ประเทศที่เป็นที่รู้กันว่าใช้กลยุทธ์ดังกล่าว ได้แก่ อินเดีย, สวีเดน, ฟินแลนด์, เยอรมนี (เดิม), สิงคโปร์, สวิตเซอร์แลนด์, เกาหลีใต้, ตุรกี, โปแลนด์, ปากีสถาน และสาธารณรัฐเช็ก ในกรณีของฐานทัพอากาศบนถนนของฟินแลนด์ พื้นที่ที่จำเป็นสำหรับการลงจอดเครื่องบินจะลดลงโดยใช้ลวดจับ คล้ายกับการใช้งานเรือบรรทุกเครื่องบินบางลำ (กองทัพอากาศฟินแลนด์ใช้ เอฟ/เอ-18 ฮอร์เน็ท ซึ่งสามารถลงจอดบนเรือบรรทุกเครื่องบินได้)
เรือบรรทุกอากาศยาน

เรือบรรทุกอากาศยานเป็นเรือนาวีประเภทหนึ่งของกองทัพเรือซึ่งทำหน้าที่เป็นฐานทัพอากาศในทะเล ซึ่งการพัฒนาดังกล่าวได้ช่วยเพิ่มขีดความสามารถของกองทัพอากาศและการบินทหารเรือสมัยใหม่อย่างมาก ในหลายประเทศ ปัจจุบัน พวกเขาเป็นส่วนสำคัญของกองทัพ ทำให้อากาศยานทางทหารของพวกเขาสามารถเข้าใกล้พื้นที่ที่มีความขัดแย้งได้มากขึ้น เรือบรรทุกเครื่องบินมีความสำคัญต่อสหรัฐในช่วงสงครามโลกครั้งที่สอง และต่อสหราชอาณาจักรในสงครามฟอล์กแลนด์ พ.ศ. 2525 พวกเขายังคงมีบทบาทสมัยใหม่ เช่นเดียวกับ "ดินแดนอธิปไตยหลายเอเคอร์ที่ประเทศสามารถเคลื่อนย้ายได้ตามต้องการ" ซึ่งช่วยให้มีความยืดหยุ่นมากขึ้นในการทูตและกิจการทางทหาร เรือบรรทุกอากาศยานอาจจะถูกใช้ในการบรรเทาสาธารณภัยได้เช่นกัน
ดูเพิ่ม

ฐานทัพอากาศดอนเมือง
ฐานทัพอากาศสหรัฐในประเทศไทย
ลานบินดาวเทียม
ฐานทัพเรือ
ฐานทัพเรือดำน้ำ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Airbases
สถานีย่อยประวัติศาสตร์
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย 2 
ยาส 39 กริพเพน ของกองทัพอากาศสวีเดน กำลังขึ้นบินจากทางวิ่งบนถนน ซึ่งเป็นส่วนหนึ่งของฐานทัพอากาศแบบกระจายตัว
ลานบินบนทางหลวงบนเอาโทบาน เอ 29 ใกล้กับอาห์ลฮอร์น
วิกิพจนานุกรม
ทนง โคตรชมพู

ทนง โคตรชมภู เป็นศิลปินชาวไทย ศึกษางานศิลปะ และวาดภาพโดยใช้ปาก ทนงเป็นชาวจังหวัดหนองคาย มิได้พิการแต่กำเนิด ทว่าแขนขากลับเริ่มใช้การไม่ได้ตั้งแต่เล็กๆ ทนงเริ่มศึกษางานศิลปะวาดภาพด้วยปากด้วยตนเองตั้งแต่ปี พ.ศ. 2523
เกียรติประวัติ

ด้านผลงาน  หรือประสบการณ์ทางการอนุรักษ์/สร้างสรรค์/เผยแพร่
พ.ศ. ๒๕๔๐ – ๒๕๔๖  วิทยากรบรรยายและสาธิตการสร้างงานตามสถาบันต่างๆ  ทัวประเทศ
พ.ศ. ๒๕๔๑ – ๒๕๔๖  วิทยากรพิเศษสอนศิลปะให้กับโครงการ ART FOR ALL คณะศิลปกรรมศาสตร์  จุฬาลงกรณ์มหาวิทยาลัย
พ.ศ. ๒๕๔๒  วิทยากรพิเศษร่วมบรรยายกับอาจารย์เฉลิมชัย  โฆษิตพิพัฒน์  ณ  องค์การสหประชาชาติ
พ.ศ. ๒๕๔๒  นิทรรศการศิลปะกลางแจ้ง  งานมหกรรมกีฬา FESPIC GAMES มหาวิทยาลัยธรรมศาสตร์  ศูนย์รังสิต
พ.ศ. ๒๕๔๓  วิทยากรร่วมบรรยายเรื่อง  บทบาทของคนพิการไทย  ที่หอประชุมใหญ่  จุฬาลงกรณ์มหาวิทยาลัย
พ.ศ. ๒๕๔๔  วิทยากรบรรยายร่วมกับศิลปินแห่งชาติ  เรื่อง  ศิลปะแนวทางใหม่ในการพัฒนาชีวิต  ณ  หอประชุมใหญ่  จุฬาลงกรณ์มหาวิทยาลัย
พ.ศ. ๒๕๔๔  ร่วมแสดงงานนิทรรศการ ACCENTURE  ครั้งที่ ๑
พ.ศ.  ๒๕๔๕  เข้าร่วมทดสอบสี  ศิลปากรประดิษฐ์  กับจิตรกรชั้นนำของประเทศที่โรสกาเด้น  เอไพรม  รีสอร์ท  สวนสามพราน  จังหวัดนครปฐม
พ.ศ. ๒๕๔๓ – ๒๕๔๕  อาจารย์สอนศิลปะพิเศษให้กับโรงเรียนชุมชนบ้านถ่อน
พ.ศ. ๒๕๔๕    วิทยกรพิเศษสาธิตการสร้างงาน  และบรรยายเรื่องใครว่าคนพิการไม่มีเสน่ห์  ในวันคนพิการสากล  ณ  ศูนย์วัฒนธรรมแห่งประเทศไทย
พ.ศ. ๒๕๔๕ – ๒๕๔๖  อาจารย์สอนศิลปะให้กับกลุ่มผู้พิการรุนแรง  ของสมาคมคนพิการรุนแรง  จังหวัดนครปฐม
พ.ศ. ๒๕๔๖  ร่วมแสดงงานนิทรรศการทดสอบสี  ศิลปากรประดิษฐ์  ของมหาวิทยาลัยศิลปากร
พ.ศ. ๒๕๔๗  ร่วมแสดงงานนิทรรศการ  ACCENTURE ครั้งที่ ๒
พ.ศ. ๒๕๔๘  แสดงงานนิทรรศการเดี่ยว  ปากเสกศิลป์  (Miracie of Art) โรงแรมสยามซิตี้
พ.ศ. ๒๕๕๑  แต่งเพลงสู่ขวัญหัวใจ  ขับร้องโดยต่าย อรทัย  ชุดที่ ๖ คนในความคิดฮอด
ด้านรางวัล/เกียรติคุณ  ที่ได้รับการยกย่อง
พ.ศ. ๒๕๔๐  ได้รับโล่พระราชทานคนพิการดีเด่นประจำปี  ๒๕๔๐  จากสภาสังคมสงเคราะห์แห่งประเทศไทยในพระบรมราชูปถัมภ์
พ.ศ. ๒๕๔๔  รางวัลอันดับ ๑  เหรียญทอง  จากการแสดงศิลปกรรม  THE HEBE RANSFORD MEMORIAL MELBOURNE AUSTRALIA
พ.ศ. ๒๕๕๖ รับโล่ประกาศเกียรติคุณผู้มีคุณูปการด้านภาษาและวรรณกรรมไทย ในวาระวันภาษาไทยแห่งชาติ  จาก คณะครุศาสตร์ มหาวิทยาลัยราชภัฏมหาสารคาม
ด้านการบริการชุมชน  สังคม
พ.ศ. ๒๕๒๓ – ๒๕๓๐  ทำสื่อการเรียนการสอนให้กับโรงเรียนตามชนบท
พ.ศ. ๒๕๓๗ – ๒๕๔๖  เอื้อเฟื้อภาพเขียนให้กับกลุ่มจิตรกรสร้างสรรค์ด้วยปากและเท้า  พิพม์เป็นโปสการ์ดจำหน่ายทุกปี
พ.ศ. ๒๕๔๔ – ๒๕๔๖  มอบภาพวาดให้กับโครงการ  ART FOR ALL ประมูลหารายได้สนับสนุนโครงการ
พ.ศ. ๒๕๔๔  เอื้อเฟื้อภาพให้กับจุฬาลงกรณ์มหาวิทยาลัย  พิมพ์เป็นโปสการ์ดเนื่องในวันขึ้นปีใหม่
พ.ศ. ๒๕๔๕  ร่วมเป็นตัวแทนสมาคมคนพิการโคราช  ในการวาดรูปเป็นของขวัญวันเกิดครบรอบ  ๔๘  ปี  ของ  ฯพณฯ นายสุวัจน์  ลิปตพัลลภ  เนื่องจากการที่ท่านได้ตั้งกองทุนให้กับสมาคมฯ
พ.ศ. ๒๕๔๖  มอบภาพเขียนสีน้ำมันให้กับสภาวัฒนธรรมจังหวัดนนทบุรี  เพื่อเป็นการส่งเสริมสนับสนุนศิลปวัฒนธรรมท้องถิ่น
พ.ศ. ๒๕๔๘  มอบภาพเขียนสีน้ำมันให้กับ  “กองทุนศิลปินครูบ้านป่า  สลา  คุณวุฒิ” เพื่อประมูลหารายได้ให้กับกองทุนฯ.
ตำบลหนองขอนกว้าง

| ตำบลหนองขอนกว้าง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nong Khon Kwang
ประเทศ: ไทย
จังหวัด: อุดรธานี
อำเภอ: เมืองอุดรธานี
พื้นที่
 • ทั้งหมด: 22 ตร.กม. (8 ตร.ไมล์)
ประชากร (2560)
 • ทั้งหมด: 8,739 คน
 • ความหนาแน่น: 397.22 คน/ตร.กม. (1,028.8 คน/ตร.ไมล์)
รหัสไปรษณีย์ : 41000
รหัสภูมิศาสตร์: 410118
 ส่วนหนึ่งของสารานุกรมประเทศไทย
ตำบลหนองขอนกว้าง เป็นหน่วยปกครองส่วนภูมิภาคของอำเภอเมืองอุดรธานี จังหวัดอุดรธานี มีทั้งหมด 8 หมู่บ้าน พื้นที่ส่วนใหญ่เป็นเขตที่ราบลุ่ม เหมาะแก่การทำนาและเกษตรกรรม
ประวัติ

หนองขอนกว้าง แต่เดิมเป็นท้องที่ของตำบลหนองบัว เมื่อวันที่ 27 กรกฎาคม พ.ศ. 2531 ทางได้ราชการได้แบ่งท้องที่ตำบลหนองบัว ออกมาจัดตั้งเป็นตำบลเพิ่มอีก คือ ตำบลหนองขอนกว้าง  โดยให้มีหมู่บ้านในเขตปกครองจำนวน 15 หมู่บ้าน โดยให้มีผลตั้งแต่วันที่ 31 สิงหาคม พ.ศ. 2531
ต่อมาทางราชการได้ขยายเขตเทศบาลเมืองอุดรธานีเพิ่มขึ้น โดยครอบคลุมเข้ามาถึงตำบลหนองขอนกว้างบางส่วน จึงมีผลทำให้หมู่บ้านที่อยู่ในเขตเทศบาลเมืองไม่มีรูปแบบปกครองระดับหมู่บ้าน ทำให้ตำบลหนองขอนขว้างมีพื้นที่กว้างขวาง ทำให้เหลือหมู่บ้านในเขตปกครองเพียง 8 หมู่บ้าน อยู่ในเขตองค์กาบริหารส่วนตำบลหนองขอนกว้าง จำนวน 6 หมู่บ้าน (ปัจจุบันเปลี่ยนแปลงฐานะเป็นเทศบาลตำบลหนองขอนกว้าง) อยู่ในเขตเทศบาลตำบลหนองบัว ทั้งหมด 2 หมู่บ้าน และเขตเทศบาลตำบลบ้านจั่น บางส่วนของหมู่ที่ 3
ที่ตั้งและอาณาเขต

ตำบลหนองขอนกว้าง ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อ ตำบลหนองบัว
ทิศตะวันออก ติดต่อ ตำบลหนองนาคำ
ทิศใต้ ติดต่อ ตำบลโนนสูง ตำบลหนองไผ่
ทิศตะวันตก ติดต่อ ตำบลบ้านจั่น ตำบลหมากแข้ง
การปกครอง > การปกครองส่วนภูมิภาค

ตำบลหนองขอนกว้าง อำเภอเมืองอุดรธานี จังหวัดอุดรธานี แบ่งการปกครองออกเป็น 8 หมู่บ้าน ประกอบด้วย
หมู่ที่ 1 บ้านหนองแวง
หมู่ที่ 2 บ้านอุดมพัฒนา
หมู่ที่ 3 บ้านเซ
หมู่ที่ 4 บ้านค่ายเสนีย์รณยุทธ
หมู่ที่ 5 บ้านอีเลี่ยน
หมู่ที่ 6 บ้านโพนทอง
หมู่ที่ 7 บ้านหนองหิน
หมู่ที่ 8 บ้านหนองแหลม
การปกครอง > การปกครองส่วนท้องถิ่น

ท้องที่ตำบลหนองขอนกว้าง ประกอบด้วยองค์กรปกครองส่วนท้องถิ่น 3 แห่ง ได้แก่
เทศบาลตำบลบ้านจั่น ครอบคลุมพื้นที่ หมู่ที่ 3 บางส่วน
เทศบาลตำบลหนองบัว ครอบคลุมพื้นที่ หมู่ที่ 4, 6 ทั้งหมด
เทศบาลตำบลหนองขอนกว้าง ครอบคลุมพื้นที่ หมู่ 1 - 2 ทั้งหมด, หมู่ 3 บางส่วน และหมู่ที่ 5, 7 - 8 ทั้งหมด
ตำรวจทางหลวง

สำหรับหน่วยงานตำรวจในประเทศไทย ดูที่ กองบังคับการตำรวจทางหลวง
รถตำรวจทางหลวงแคลิฟอร์เนีย สหรัฐอเมริกา
ตำรวจทางหลวง คือ เจ้าหน้าที่ผู้มีหน้าที่ดูแลรักษาความสงบเรียบร้อยบนทางหลวง ซึ่งในหลายประเทศหมายความรวมไปถึงตำรวจจราจร มีสถานะทั้งในรูปแบบของตำรวจท้องที่ ตำรวจรัฐ หรือตำรวจแห่งชาติ ตามการแบ่งส่วนราชการของแต่ละประเทศ
อำนาจหน้าที่

อำนาจหน้าที่ของตำรวจทางหลวงหรือตำรวจจราจรของแต่ละประเทศ อาจจะประกอบไปด้วย
ตำรวจทางหลวงในแต่ละประเทศ

ประเทศไทย
ในประเทศไทยตำรวจทางหลวง หมายถึง กองบังคับการตำรวจทางหลวง สังกัด กองบัญชาการตำรวจสอบสวนกลาง มีอำนาจในการสืบสวนสอบสวตามประมวลกฎหมายวิธีพิจารณาความอาญาและตามกฎหมายอื่นอันเกี่ยวกับความผิดทางอาญาและจราจร
สหรัฐอเมริกา
ตำรวจทางหลวงในสหรรัฐอเมริกาบางส่วนเป็นตำรวจรัฐ แต่ใช้ชื่อว่าตำรวจทางหลวง มีอำนาจในการปฏิบัติงานภายในรัฐของตนเอง
ดูเพิ่ม

กองบังคับการตำรวจทางหลวง
ตำรวจจราจร
ตำบลหนองคล้า

| ตำบลหนองคล้า |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nong Khla
ถนนภายในหมู่บ้านวังโขน
ตำบลหนองคล้าที่ตั้งที่ทำการ อบต.หนองคล้า
พิกัด: 16°25′38.6″N 99°50′13.4″E﻿ / ﻿16.427389°N 99.837056°E﻿ / 16.427389; 99.837056
ประเทศ: ไทย
จังหวัด: กำแพงเพชร
อำเภอ: ไทรงาม
พื้นที่
 • ทั้งหมด: 85.25 ตร.กม. (32.92 ตร.ไมล์)
ประชากร (2564)
 • ทั้งหมด: 5,181 คน
 • ความหนาแน่น: 60.77 คน/ตร.กม. (157.4 คน/ตร.ไมล์)
รหัสไปรษณีย์ : 62150
รหัสภูมิศาสตร์: 620202
เว็บไซต์: www.nk.go.th
 ส่วนหนึ่งของสารานุกรมประเทศไทย
ตำบลหนองคล้า เป็นตำบลหนึ่งในอำเภอไทรงาม จังหวัดกำแพงเพชร แบ่งการปกครองออกเป็น 8 หมู่บ้าน ตำบลหนองคล้ามีองค์กรปกครองส่วนท้องถิ่น 1 แห่ง คือ องค์การบริหารส่วนตำบลหนองคล้า และมีพื้นที่ประมาณ 85.25 กิโลเมตร
ประวัติ

เดิมตำบลหนองคล้ามีอาณาเขตกว้างขวางอย่างมากและสภาพพื้นที่เป็นป่าไม้เกือบทั้งหมด โดยอยู่ในเขตของอำเภอพรานกระต่าย จังหวัดกำแพงเพชร ต่อมาในปี พ.ศ. 2484 ได้มีการโอนพื้นที่ตำบลหนองคล้ามาขึ้นกับอำเภอเมืองกำแพงเพชร เนื่องจากระยะทางที่ว่าการอำเภอเมืองกำแพงเพชรสะดวกต่อการติดต่อราชการ ในวันที่ 3 มิถุนายน พ.ศ. 2512 ได้มีการจัดตั้งตำบลไทรงามขึ้น โดยการแยกหมู่ที่ 7, 9, 10–13 ต่อมาในวันที่ 2 ตุลาคม 2522 จัดตั้งตำบลหนองทอง โดยแยกออกจากหมู่ที่ 4–9, 11, 13, 19, 20 และ 23 และในวันที่ 21 กรกฎาคม 2524 จัดตั้งตำบลมหาชัย โดยแยกออกจากหมู่ที่ 4–10 และ 14
หมู่บ้านและประชากร

พื้นที่ตำบลหนองคล้ามีประชากรทั้งหมด 5,181 คน โดยแบ่งเป็นประชากรชายทั้งหมด 2,618 คน และประชากรหญิงทั้งหมด 2,563 คน มีการแบ่งเขตการปกครองออกเป็น 8 หมู่บ้าน ดังนี้
หมู่ที่ 1 บ้านหนองคล้า
หมู่ที่ 2 บ้านวังโขน
หมู่ที่ 3 บ้านแม่บัว
หมู่ที่ 4 บ้านหัวยาง
หมู่ที่ 5 บ้านใหม่เจริญพร
หมู่ที่ 6 บ้านใหม่ท้ายวัง
หมู่ที่ 7 บ้านโปร่งตะคลอง
หมู่ที่ 8 บ้านวังสามัคคี
การคมนาคม

ทางหลวงแผ่นดินหมายเลข 1280 หรือ ถนนสายมหาชัย – ทุ่งสนุ่น
กพ.ถ 1-0015 ทางหลวงท้องถิ่นสาย กพ.ถ 1-0015 หรือ ถนนสายบ้านไทรงาม – บ้านวังโขน
กพ.ถ 80-012 ทางหลวงท้องถิ่นสาย กพ.ถ 80-012 หรือ ถนนสายบ้านใหม่เจริญพร – บ้านศรีบุญส่ง
กพ.ถ 80-003 ทางหลวงท้องถิ่นสาย กพ.ถ 80-003 หรือ ถนนสายบ้านวังโขน – บ้านหนองหัวควาย
แหล่งข้อมูลอื่น

เว็บไซต์องค์การบริหารส่วนตำบลหนองคล้า
| ด ค กตำบลในจังหวัดกำแพงเพชร |
| --- | --- | --- |
| อำเภอโกสัมพีนคร |  โกสัมพี  เพชรชมภู  ลานดอกไม้ตก  |  |
| อำเภอขาณุวรลักษบุรี |  เกาะตาล  โค้งไผ่  ดอนแตง  บ่อถ้ำ  ปางมะค่า  ป่าพุทรา  ยางสูง  วังชะพลู  วังหามแห  สลกบาตร  แสนตอ  |  |
| อำเภอคลองขลุง |  คลองขลุง  คลองสมบูรณ์  ท่าพุทรา  ท่ามะเขือ  แม่ลาด  วังแขม  วังไทร  วังบัว  วังยาง  หัวถนน  |  |
| อำเภอคลองลาน |  คลองน้ำไหล  คลองลานพัฒนา  โป่งน้ำร้อน  สักงาม  |  |
| อำเภอทรายทองวัฒนา |  ถาวรวัฒนา  ทุ่งทราย  ทุ่งทอง  |  |
| อำเภอไทรงาม |  ไทรงาม  พานทอง  มหาชัย  หนองคล้า  หนองทอง  หนองแม่แตง  หนองไม้กอง  |  |
| อำเภอบึงสามัคคี |  เทพนิมิต  บึงสามัคคี  ระหาน  วังชะโอน  |  |
| อำเภอปางศิลาทอง |  ปางตาไว  โพธิ์ทอง  หินดาต  |  |
| อำเภอพรานกระต่าย |  เขาคีริส  คลองพิไกร  คุยบ้านโอง  ถ้ำกระต่ายทอง  ท่าไม้  พรานกระต่าย  วังควง  วังตะแบก  หนองหัววัว  ห้วยยั้ง  |  |
| อำเภอเมืองกำแพงเพชร |  คณฑี  คลองแม่ลาย  ไตรตรึงษ์  ทรงธรรม  ท่าขุนราม  เทพนคร  ธำมรงค์  นครชุม  นาบ่อคำ  นิคมทุ่งโพธิ์ทะเล  ในเมือง  ลานดอกไม้  วังทอง  สระแก้ว  หนองปลิง  อ่างทอง  |  |
| อำเภอลานกระบือ |  จันทิมา  ช่องลม  โนนพลวง  บึงทับแรต  ประชาสุขสันต์  ลานกระบือ  หนองหลวง  |  |
| ด ค กองค์กรปกครองส่วนท้องถิ่นระดับล่างในจังหวัดกำแพงเพชร |
| --- | --- | --- |
| เทศบาลเมือง |  กำแพงเพชร  ปางมะค่า  หนองปลิง  |  |
| เทศบาลตำบล |  ขาณุวรลักษบุรี  เขาคีรีส  คลองขลุง  คลองพิไกร  คลองแม่ลาย  คลองลานพัฒนา  ช่องลม  ท่าพุทรา  ท่ามะเขือ  ทุ่งทราย  เทพนคร  ไทรงาม  นครชุม  นิคมทุ่งโพธิ์ทะเล  บ้านพราน  ประชาสุขสันต์  ปากดง  พรานกระต่าย  ระหาน  ลานกระบือ  วังยาง  สลกบาตร  |  |
| องค์การบริหารส่วนตำบล |  เกาะตาล  โกสัมพี  คณฑี  คลองขลุง  คลองน้ำไหล  คลองแม่ลาย  คลองสมบูรณ์  คุยบ้านโอง  โค้งไผ่  จันทิมา  ดอนแตง  ไตรตรึงษ์  ถาวรวัฒนา  ถ้ำกระต่ายทอง  ทรงธรรม  ท่าขุนราม  ท่าพุทรา  ท่ามะเขือ  ท่าไม้  ทุ่งทอง  เทพนิมิต  ไทรงาม  ธำมรงค์  นครชุม  นาบ่อคำ  โนนพลวง  บ่อถ้ำ  บึงทับแรต  บึงสามัคคี  ปางตาไว  ป่าพุทรา  โป่งน้ำร้อน  พานทอง  เพชรชมภู  โพธิ์ทอง  มหาชัย  แม่ลาด  ยางสูง  ลานกระบือ  ลานดอกไม้  ลานดอกไม้ตก  วังแขม  วังควง  วังชะพลู  วังชะโอน  วังตะแบก  วังทอง  วังไทร  วังบัว  วังหามแห  สระแก้ว  สลกบาตร  สักงาม  แสนตอ  หนองคล้า  หนองทอง  หนองแม่แตง  หนองไม้กอง  หนองหลวง  หนองหัววัว  ห้วยยั้ง  หัวถนน  หินดาต  อ่างทอง  |  |
ทรอเฟเดช็องปียง 2018

ทรอเฟเดช็องปียง 2018 เป็นการแข่งขันฟุตบอลทรอเฟเดช็องปียงครั้งที่ 23 ซึ่งเป็นการแข่งขันฟุตบอลประจำปีระหว่างทีมชนะเลิศ ลีกเอิง ฤดูกาล 2017–18 และทีมชนะเลิศ กุปเดอฟร็องส์ ฤดูกาล 2017–18 ปารีแซ็ง-แฌร์แม็ง แข่งขันกับทีมรองชนะเลิศ ลีกเอิง ฤดูกาล 2017–18 มอนาโก การแข่งขันครั้งนี้จัดขึ้นที่ ศูนย์กีฬามหาวิทยาลัยโลกเซินเจิ้น ในเมืองเซินเจิ้น สาธารณรัฐประชาชนจีน
มอนาโก ได้เข้าร่วมการแข่งขันเนื่องจาก ปารีแซ็ง-แฌร์แม็ง ชนะเลิศการแข่งขันทั้งสองรายการ, ในการแข่งขันในครั้งที่แล้วนั้น ทั้งคู่ก็เป็นคู่แข่งขันเช่นเดียวกันโดยปารีแซ็ง-แฌร์แม็งเอาชนะมอนาโกด้วยคะแนน 2–1
โดยผลการแข่งขันครั้งนี้ปารีแซ็ง-แฌร์แม็งสามารถเอาชนะมอนาโกไปได้ 4–0
การแข่งขัน > รายละเอียด

20:00 CST
| ปารีแซ็ง-แฌร์แม็ง | 4–0 | มอนาโก |
| --- | --- | --- |
| ดิ มาริอา  32', 90+2' แอนกูนกู  39' เวอาห์  67' | รายงาน |  |
ผู้ชม: 41,237 คน
ผู้ตัดสิน: รุดดี บูแก
| --- | --- |
             ปารีแซ็ง-แฌร์แม็ง :              มอนาโก 
| --- | --- |
 ผู้เล่นยอดเยี่ยมประจำนัด:  อังเฆล ดิ มาริอา (ปารีแซ็ง-แฌร์แม็ง) ผู้ช่วยผู้ตัดสิน:  กีโยม เดอบาร์  ฌูว์เลียง ปาแซลี  ผู้ตัดสินที่สี่:  เฌโรม มีแกลกอรี:  กฎการแข่งขัน แข่งขัน 90 นาที  การดวลลูกโทษ หากเสมอกันใน 90 นาที  มีชื่อเปลี่ยนตัวได้ 7 คน  สามารถเปลี่ยนตัวได้ 3 คน
ตำรวจน้ำ

บทความนี้เกี่ยวกับความหมายของตำรวจน้ำ สำหรับตำรวจน้ำของไทย ดูที่ กองบังคับการตำรวจน้ำ
เรือตรวจการของตำรวจน้ำฮ่องกง
ตำรวจน้ำ หรือเรียกกันในชื่อ ตำรวจท่าเรือ ตำรวจอ่าว ตำรวจแม่น้ำ หรือ หน่วยบังคับใช้กฎหมายทางทะเล คือ ตำรวจที่ทำหน้าที่ดูแลรักษาความสงบเรียบร้อยบริเวณน่านน้ำ พื้นที่ปฏิบัติการอาจจะเป็นน่านน้ำทะเล ชายฝั่ง แม่น้ำ ปากแม่น้ำ ท่าเรือ ทะเลสาบ คลอง หรือพื้นที่ทางน้ำต่าง ๆ
อำนาจหน้าที่

ตำรวจน้ำมีอำนาจหน้าที่ในการปฏิบัติงานในด้านการรักษาความปลอดภัยทางน้ำ บังคับใช้กฎหมายต่าง ๆ เกี่ยวกับการจราจรทางน้ำ การป้องกันและปราบปรามอาชญากรรมบนเรือ ในน่านน้ำและชายฝั่ง การค้นหาและกู้ภัย (ทั้งในฐานะหน่วยงานหลักที่ดูแลน่านน้ำและเป็นหน่วยเผชิญเหตุเบื้องต้นก่อนหน่วยที่มีความเชี่ยวชาญมาถึง) รวมถึงการอำนวยความสะดวกเจ้าหน้าที่ตำรวจหน่วยอื่น ๆ ในการเข้าถึงพื้นที่ที่ไม่สามารถเข้าถึงได้ทางบก แต่เข้าถึงทางน้ำได้
นอกจากนี้ ตำรวจน้ำอาจมีอำนาจหน้าที่รวมไปถึงการรักษาความมั่นคงตามแนวชาวฝั่ง การบังคับใช้กฎหมายด้านสิ่งแวดล้อมทางทะเลและชายฝั่ง การลาดตระเวนเพื่อตรวจคนเข้าเมืองและการลักลอบนำเข้าสินค้า การปฏิบัติการค้นหาใต้น้ำ (แม้หน่วยตำรวจหลายแห่งจะมีหน่วยประดาน้ำโดยเฉพาะอยู่แล้ว) โดยประสานงานกับหน่วยงานอื่น ๆ ที่เกี่ยวข้องในการปฏิบัติหน้าที่
ยุทโธปกรณ์และเครื่องมือของตำรวจน้ำอาจจะประกอบไปด้วยเรือยางขนาดเล็ก ไปจนถึงเรือเดินทะเลขนาดใหญ่ แต่ส่วนใหญ่ตำรวจน้ำจะใช้เรือยนต์ขนาดเล็ก ขนาดกลาง ที่มีความเร็วสูง ซึ่งในบางพื้นที่จะมีการติดตั้งอุปกรณ์ฉีดน้ำดับเพลิงเข้าไปบนดาดฟ้าเรือด้วย ซึ่งเจ้าหน้าที่ตำรวจน้ำจะได้รับการฝึกฝนให้สามารถปฏิบัติภารกิจช่วยเหลือทางน้ำต่าง ๆ รวมไปถึงการปฐมพยาบาลเบื้องต้น การผจญเพลิง
ตำรวจน้ำในแต่ละประเทศ

ในแต่ละประเทศ มีการจัดหน่วยตำรวจน้ำที่แตกต่างกันทั้งความรับผิดชอบและอำนาจหน้าที่ อาทิ
ไทย
กองบังคับการตำรวจน้ำ สังกัดกองบัญชาการตำรวจสอบสวนกลาง สำนักงานตำรวจแห่งชาติ
ฟิลิปปินส์
กองตำรวจน้ำ กรมตำรวจแห่งชาติฟิลิปปินส์
มาเลเซีย
กองกำลังปฏิบัติการทางทะเล สังกัดกองบัญชาการตํารวจแห่งชาติมาเลเซีย
สิงคโปร์
หน่วยตำรวจยามฝั่ง สังกัดกองกำลังตำรวจสิงคโปร์
ดูเพิ่ม

ตำรวจ
หน่วยยามฝั่ง
เรือยางท้องแข็ง (RHIB) ที่ใช้งานโดยหน่วยค้นหาใต้น้ำและทางน้ำของตำรวจสหราชอาณาจักร
ตัวละครในซีรีส์อาร์กเดอะแลด

นี่คือรายชื่อของตัวละครที่ปรากฏในสามภาคแรกของเกมชุด อาร์กเดอะแลด ซึ่งเปิดตัวครั้งแรกที่ประเทศญี่ปุ่นในระบบเพลย์สเตชัน โดยเกมทั้งสามภาคได้รับการจัดรวมอยู่ใน อาร์กเดอะแลดคอลเลคชัน ซึ่งได้รับการเปิดตัวโดย เวิร์คกิงดีไซน์ ใน ค.ศ. 2002 ทั้งสามภาคนี้มีเรื่องราวที่ต่อเนื่องกัน และมีตัวละครเป็นจำนวนมากที่ปรากฏมากกว่าหนึ่งภาค
ตัวละครที่สามารถควบคุมได้ > อาร์กเดอะแลด

อาร์ค (アーク・エダ・リコルヌ) - เป็นตัวละครเอกของซีรีส์ เป็นเด็กหนุ่มจากโทวิลที่ออกไปตามหา โยชัว ผู้เป็นบิดา ซึ่งหายสาบสูญไปเป็นระยะเวลา 10 ปี ให้เสียงพากย์โดย ฮิโร ยูกิ
คุคุรู (ククル・リル・ワイト) - เป็นสมาชิกของตระกูลลัทธิขาวแห่งเมืองโทวิล เธอเป็นผู้เห็นเหรียญอัคคีในช่วงเปิดเกม แต่หลังจากนั้น เธอก็ได้พบกับการปรากฏตัวของเหล่ามอนสเตอร์ อาร์คได้เข้าช่วยเธอและทำการจุดเหรียญอัคคี ให้เสียงพากย์โดย โคนามิ โยชิดะ
โปโกะ (ポコ・ア・メルヴィル) - เป็นสมาชิกของคณะกลองแห่งปาเลนเซีย เขาอ้างว่าเขาไม่เคยต้องการที่จะเป็นทหาร แต่ฝักใฝ่ในการเป็นนักดนตรี ทักษะการต่อสู้ของเขาสะท้อนให้เห็นว่า เขาสามารถใช้เครื่องดนตรีได้ทั้งสองรูปแบบ ทั้งการโจมตีทางกายภาพรวมถึงการใช้เวทมนตร์ ให้เสียงพากย์โดย ชิกะ ซากาโมโต้ นอกจากนี้เขายังได้ปรากฏตัวในภาค 3 ในฐานะตัวละครรับเชิญ
ทอช (トッシュ・ヴァイア・モンジ) - เป็นผู้พิทักษ์นักรบผู้มุทะลุแห่งเมืองปาเลนเซีย (ซึ่งไม่ได้เป็นเหมือนกับยามแห่งปราสาทปาเลนเซีย) เขาถูกจับกุมด้วยข้อหากบฏโดยเอนเดล ผู้ซึ่งกระทำการสังหารชาวเมืองไปหลายราย ให้เสียงพากย์โดย โนบุยูกิ ฮิยามะ
โกเก็น (ゴーゲン) - เป็นเสมือน "หนังสือโบราณ" ที่พ่อของอาร์คได้ส่งเขาไปพบ โกเก็นมีอายุไม่น้อยกว่า 3,000 ปี และเขามีความรู้อยู่ไม่น้อยเกี่ยวกับโลกอาร์กเดอะแลดในภาคแรก ให้เสียงพากย์โดย มาฮิโตะ สึจิมูระ
ชองการ่า (チョブリン・グルタン・ゴー・ガラッハ・ドブラン・ダダ１３世) - เป็นพ่อค้าจากอลาโทส ในเวอร์ชันอเมริกาเหนือ ทักษะภาษาอังกฤษของเขาแย่มาก แต่ก็พอที่จะฟังเข้าใจ ให้เสียงพากย์โดย เคนอิจิ โอกาตะ
อิกะ (イーガ・ラマダギア) - เป็นนักบวชจากอาไมดาร์ อิกะได้ปรากฏตัวในภาค 3 ในฐานะตัวละครรับเชิญที่กลับมาอีกครั้ง ให้เสียงพากย์โดย ฮิโยยูกิ ยานาดะ
โชโกะ (ちょこ) - ในชั้นที่ 50 ของดันเจี้ยนอลาโทส มีอสูรกายที่เคลื่อนที่ไปรอบๆเพื่อทำให้กลุ่มของอาร์คเกิดความกลัว อสูรกายตนนี้แท้จริงแล้วคือ โชโกะ ซึ่งเป็นสาวน้อยสวมหน้ากากเพื่อทำให้พวกเขากลัวจนหนีออกไป
ตัวละครที่สามารถควบคุมได้ > อาร์กเดอะแลด II

เอิร์ค (エルク) - เป็นตัวละครเอกของอาร์กเดอะแลด II เขาเป็นสมาชิกของชนเผ่าอัคคีที่มีอำนาจในการจับต้องเปลวเพลิง แต่ทว่า หมู่บ้านของเขาถูกทำลายและครอบครัวของเขาได้ถูกสังหารลงโดยกองทัพโรมาเลียน ซึ่งต้องการค้นหาเทวรูปภูติแห่งอัคคีภายใต้คำสั่งของแอนเดล ให้เสียงพากย์โดย ไอ โอริคาสะ
ริซ่า (リーザ) - เป็นหญิงสาวจากหมู่บ้านฮอล์น ผู้ซึ่งมีความสามารถในการควบคุมมอนสเตอร์ ความสามารถนี้ได้ดึงดูดความสนใจต่อทหารโรมาเลีย โดยได้ออกตามหาริซ่า เพื่อนำเธอมาใช้ประโยชน์สำหรับโครงการคิเมร่า ให้เสียงพากย์โดย โยโกะ อาซาดะ
ชู (シュウ) - เป็นนินจากนักควงปืน ผู้เป็นนักล่าเงินรางวัลจากเมืองอินดีกอสที่มีอดีตอันลึกลับ เขาคือหนึ่งในผู้พบเอิร์คตั้งแต่เมื่อครั้งยังเป็นเด็กในทะเลทราย และทำหน้าที่เป็นพี่เลี้ยง รวมถึงช่วยให้เอิร์คกลายมาเป็นนักล่าเงินรางวัล ให้เสียงพากย์โดย ชูอิจิ อิเคดะ
ชานเต้ (シャンテ) - เป็นนักร้องในผับที่ชานทวีปอินดีกอส เธอและอัลเฟรดผู้เป็นพี่ชายได้ถูกพ่อแม่ทอดทิ้งตั้งแต่เมื่อครั้งที่พวกเขายังเป็นเด็ก และตั้งแต่นั้นเป็นต้นมา ชานเต้ได้ทำงานอย่างหนักเพื่อให้เธอและพี่ชายมีชีวิตที่ดีกว่าเดิม ให้เสียงพากย์โดย มิจิโกะ เนยะ
กรูก้า (グルガ) - เป็นผู้นำของบราเกีย ประเทศที่ได้ต่อสู้ในสงครามเพื่อประกาศเอกราชกับประเทศนีเดล อย่างไรก็ตาม ที่สุดแห่งสงครามก็ได้ทำให้เขาเกิดความเศร้าใจ เนื่องจากความสูญเสียชีวิตของผู้คนที่เพิ่มขึ้น และได้ลาออกจากตำแหน่งผู้นำเนื่องด้วยรู้สึกผิด ให้เสียงพากย์โดย ทาคาชิ นากาซาโกะ
ซาเนีย (サニア) - ปรากฏตัวขึ้นในฐานะหมอดู และเข้าร่วมคณะด้วยเหตุผลที่ไม่ชัดเจน อย่างไรก็ตามเธอได้รับการขอร้องความช่วยเหลือจากอิกะ และได้เผยให้ทราบว่าเธอเป็นเจ้าหญิงแห่งมิลมานา รวมถึงจุดประสงค์เพียงหนึ่งเดียวคือการสังหารนายพลยากันเพื่อการล้างแค้น เนื่องด้วยยากันเป็นหนึ่งในผู้สังการปลงพระชนม์พระบิดาและพระมารดาของเธอ ซึ่งเป็นกษัตริย์และราชินีของมิลมานา ทั้งนี้ เธอสามารถโจมตีโดยการเหวี่ยงไพ่ขีปนาวุธ ให้เสียงพากย์โดย เฮคิรุ ชิอินะ
เด็คเบ็ค (ヂークベック) - เด็คเบ็คเป็นหุ่นยนต์ที่ปิดผนึกซากปรักหักพังของเกาะยากอสซึ่งถูกสร้างขึ้นมาหลายศตวรรษก่อนที่เหตุการณ์ในเกมจะเกิดขึ้น เด็คเบ็คปรากฏตัวในฐานะนักสู้จากคณะอาร์กเดอะแลด 2 ในทไวไลท์ออฟเดอะสปีริทเท่านั้น ให้เสียงพากย์โดย โทราโนริ โยชิกาวะ